Hinnapakkumuse esitamise kutse

**Lähteülesanne**

**Kanepi valla 2025.a. tänavate pindamis- ja asfalteerimistööde omanikujärelevalve**

1. **HANKE JA HANKIJA ÜLDANDMED**

|  |  |
| --- | --- |
| **Hanke nimetus** | **Kanepi valla 2025.a. tänavate pindamis- ja asfalteerimistööde omanikujärelevalve** |
| **Hankija** | Kanepi Vallavalitsus, Turu põik 1, Kanepi alevik, Põlvamaa. Registrikood: 77000186 |
| **Pakkumuse esitamise tähtaeg ja viis** | Hiljemalt **03.07.2025** **kl 10:00** e-mailile: mari.mandel-madise@kanepi.ee |
| **Töö teostamise tähtaeg** | alates lepingu sõlmimisest kuni ehitustööde lepingu täitmistähtajani (27.08.2025) |
| **Eduka pakkumuse valiku kriteeriumid** | * Pakkuja peab olema hanke algatamisele eelneva 36 kuu (kuni pakkumuste esitamise tähtpäevani) jooksul teostanud vähemalt 2 sarnase objekti ehitustööde omanikujärelevalve teenust. Teostatud tööd tuleb lisada eeltäidetud hinnapakkumuse vormile. * Pakkujal peab olema kogu lepinguperioodil kaasatud omanikujärelevalve teostaja - **Teede järelevalveinsener,** kellele on väljastatud vähemalt teedeinseneri 7. taseme kutsetunnistus „Teede-ja sillaehituse“ alal, alleriala „omanikujärelevalve“. Kaasatud spetsialisti info tuleb lisada eeltäidetud hinnapakkumuse vormile. * Pakkuja peab tõendama, et juhul kui ta tugineb nõuete täitmisele teise ettevõtte vahenditele, on ettevõtte nõus, et pakkuja kasutab neid hankelepingu täitmisel. **K**innitus teise ettevõtja vahenditele tuginemiseks tuleb lisada pakkumusele. * Hindamiskriteeriumiks on madalaim hind, 1 kuu teenuse kohta koos käibemaksuga. |
| **Kas hange on jaotatud osadeks** | * EI |
| **Pakkumus peab sisaldama** | * Pakkumus (vorm lisa 1), mis sisaldab teostatud tööde loetelu, kaasatud spetsialiste ja hinda. |
| **Hanke vastutav isik** | Mari Mandel-Madise, Kanepi valla majandusspetsialist, tel: 5333 5770, e-post: mari.mandel-madise@kanepi.ee. |

1. **HANKE EESMÄRK**
   1. Hanke eesmärgiks on **Kanepi valla 2025.a. tänavate pindamis- ja asfalteerimistööde** omanikujärelevalve teenuse osutaja leidmine.
   2. **Kanepi valla 2025.a. tänavate pindamis- ja asfalteerimistööde** teostamiseks on Tellija algatanud hanke Riigihangete Registris, viitenumbriga [292797](https://riigihanked.riik.ee/rhr-web/#/procurement/8621424/general-info). Hange on teostatud ja leping ettevalmistamisel.
2. **TÖÖDE TEOSTUSE AEG**
   1. Alates ehitustööde lepingu sõlmimisest (orienteeruvalt 10.07.2025) kuni ehituslepingu tööde lõppemiseni 27.08.2025.
3. **NÕUDED PAKKUJALE, PAKKUJATE KÕRVALDAMINE JA KVALIFITSEERIMINE**
   1. **Pakkuja peab olema hanke algamisele eelneva 36 kuu (kuni pakkumuste esitamise tähtpäevani) jooksul teostanud vähemalt 2 sarnase objekti ehitustööde omanikujärelevalve teenust**. Pakkuja esitab ülevaate tehtud töödest hinnapakkumuse vormil.
   2. Pakkuja meeskonnas peab olema kogu lepinguperioodi vältel järgmise kvalifikatsioonide ja spetsialiseerumisega liige:
      1. **Teede järelevalveinsener,** kellele on väljastatud vähemalt teedeinseneri 7. taseme kutsetunnistus „Teede-ja sillaehituse“ alal, alleriala „omanikujärelevalve“.
      2. Pakkuja võib tugineda punktides 41 ja 4.2 toodud nõuete täitmisel teise isiku vahenditele. Selleks peab ta tõendama, et sellel ettevõtjal on vastavad vahendid olemas ja ta on nõus et pakkuja kasutab neid hankelepingu täitmisel. **Kinnitus teise ettevõtja vahenditele tuginemiseks tuleb lisada pakkumusele**. Kinnituse täidab ettevõte, kelle vahenditele tuginetakse (sh FIE).
      3. **Pakkuja esitab andmed punktis 4.2. toodud nõutud isiku nime pakkumuse vormil koos kutsetunnistuse numbriga**. Juhul, kui kutsetunnistus on välja antud väljaspool Eestis, siis tunnistuse koopia.
   3. Hankijal on õigus kontrollida pakkujal kõrvaldamise aluste puudumist kogu hanke vältel ning mitte sõlmida hankelepingut pakkujaga, kellel esinevad RHS § 95 lõikes 1 sätestatud kõrvaldamise alused.
   4. Kui pakkuja ei esita mõjuva põhjuseta hankija antud tähtajaks kõrvaldamise aluste kontrollimiseks vajalikke dokumente või selgitusi esitatud dokumentide sisu kohta või selgitamist võimaldavaid andmeid või dokumente ja need andmed või dokumendid ei ole hankijale andmekogus olevate avalike andmete põhjal oluliste kulutusteta kättesaadavad, kõrvaldab hankija pakkuja hankest.
   5. Hankija jätab kvalifitseerimata pakkuja, kelle kvalifikatsioon ei vasta hanke sätestatud kvalifitseerimistingimustele või kelle kvalifikatsiooni vastavust ei ole võimalik tõendada tähtaegselt esitatud dokumentide ja avalikult kättesaadava teabe põhjal.
   6. Kvalifitseerimata jäetud pakkuja ei osale edasises hankemenetluses.
4. **NÕUDED PAKKUMUSELE, PAKKUMUSTE VASTAVUSE KONTROLL**
   1. Pakkumuse vormil (Lisa 1) esitatud hind on eurodes ning tuleb esitada kahe koma koha täpsusega. Ilma maksumuseta hindasid (sh nii 0 kui negatiivse väärtusega arvud) ei ole lubatud kasutada ja sellised pakkumused loetakse mittevastavaks ning lükatakse tagasi.
   2. Alternatiivsete lahenduste või tingimusliku või osalise pakkumuse esitamine ei ole lubatud.
   3. Pakkujad võivad esitada pakkumuse ühiselt. Ühispakkujate ühise pakkumuse esitamisel loetakse, et lepingu täitmise eest vastutavad ühispakkujad solidaarselt.
   4. Pakkumus peab olemaas jõus 60 päeva alates pakkumuse esitamisest.
   5. Pakkumuse jõusoleku tähtaja pikendamisele kohaldatakse RHS § 112 sätestatut.
   6. Hankija tunnistab pakkumuse vastavaks, kui see vastab lähteülesandes sätestatud nõuetele ja kui selles ei esine sisulisi kõrvalekaldeid lähteülesandes nimetatud tingimustest.
   7. Hankija lükkab pakkumuse tagasi, kui pakkumus ei vasta lähteülesandes sätestatud nõuetele või kui pakkuja ei esita tähtajaks hankija nõutud selgitusi või kui pakkuja selgituste põhjal ei ole võimalik üheselt hinnata pakkumuse vastavust lähteülesandes esitatud tingimustele.
   8. Kui hankija leiab, et esitatud pakkumuse maksumus on hankelepingu eset arvestades põhjendamatult madal, kohaldab Hankija RHS § 115 lg 1 ja lg 7-10 sätestatut.
   9. Hankija jätab endale õiguse pidada läbirääkimisi.
5. **KÕIKIDE PAKKUMUSTE TAGASILÜKKAMISE ALUSED**

Hankija jätab enesele õiguse lükata tagasi kõik pakkumused igal ajal enne hankelepingu sõlmimist juhul, kui:

* 1. kõigi esitatud pakkumuste maksumused ületavad hankelepingu eeldatava maksumuse;
  2. kõikide vastavaks tunnistatud pakkumuste maksumused ületavad hankelepingu eeldatava maksumuse;
  3. ükski pakkumus ei vastanud hankija poolt esitatud tingimustele;
  4. on ilmnenud muud Riigihangete seaduses kirjeldatud pakkumuste tagasilükkamise alused, sh kui hankija on avastanud RHS § 3 vastuolu;
  5. hanke korraldamiseks vajalikud tingimused on oluliselt muutunud ja muudavad hanke realiseerimise võimatuks või ebavajalikuks;
  6. hankelepingu sõlmimine on muutunud võimatuks või ebaotstarbekaks hankijast sõltumatutel põhjustel.

1. **PAKKUMUSTE HINDAMINE**
   1. Pakkumuse edukaks tunnistamise eelduseks on pakkuja kvalifitseerumine ning pakkumuse vastavaks tunnistamine.
   2. Edukaks pakkujaks valitakse madalaima hinnaga pakkumus koos käibemaksuga. Hind pakutakse 1 kuu teenuse kohta.
2. **SELGITUSTE KORD**
   1. Pakkujal on õigus saada selgitusi ja lisateavet hanke dokumentide kohta kirjalikult hanke eest vastutavalt isikult.
   2. Hankija vastused koos küsimustega edastatakse kõikidele pakkumuskutse saajatele kirjalikult 3 tööpäeva jooksul alates küsimuste laekumisest, ja hiljemalt 2 tööpäeva enne pakkumuste tähtaega.
3. **MUUD SÄTTED**
   1. Hankija jätab endale õiguse pidada hanke raames läbirääkimisi. Läbirääkimiste eseme ja ulatuse määrab hankija. Läbirääkimiste objektiks võib olla pakkumuse maksumus, tehnilised tingimused, lepingu tingimused ja muud asjaolud, tingimusel, et lepingu ese jääb oma põhiomaduselt samaks. Hankija võib läbi rääkida ka pakkumuse üle, kui selles ei esine sisulisi või olulisi kõrvalekaldeid lähteülesandes nimetatud tingimustest. Läbirääkimiste voorude arv ei ole piiratud.
   2. Kui hankele on esitatud üks pakkumus, on hankijal õigus küsida pakkujalt pakkumusega esitamata ning pakkumuses viitamata dokumentide esitamist peale pakkumuse esitamise tähtaega või toetuda dokumentide või tõenditele, mis on hankija jaoks oluliste kulutusteta kättesaadavad või hankija enda andmekogudes olemas.
   3. Iga viidet, mille hankija teeb hanke alusdokumentides mõnele RHS-i § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms) kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb hanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.
   4. Kui pakkumuse maksumuses esineb arvutusviga, parandab hankija arvutusvea ja teatab sellest viivitamata pakkujale kirjalikku taasesitamist võimaldavas vormis. Pakkuja vastab hankijale samas vormis kahe tööpäeva jooksul teate saamisest arvates, kas ta on arvutusvea parandamisega nõus. Kui pakkuja arvutusvea parandamisega ei nõustu, lükkab hankija pakkumuse tagasi.
   5. Pakkuja võib tõendada oma vastavust majanduslikule ja finantsseisundile ning tehnilisele ja kutsealasele pädevusele esitatud nõuetele teiste isikute vahendite alusel RHS § 103 sätestatud tingimustel ja korras.
4. **LÄHTEÜLESANDE LISAD** 
   1. Pakkumuse vorm
   2. Lepingu projekt